Tito-tuotteita osana Jugoslavianostalgiaa
**Jugoslavianostalgia** tai jugonostalgia tarkoittaa voimakasta kaipuuta entisen Jugoslavian aikoihin. Nostalgiassa saatetaan kaivata sen ajan yleistä ilmapiiriä, kulttuuria (kuten musiikkia ja sen ajan yhteiskokoontumisia) ja urheilua. Kaivataan vakaampia, taloudellisesti varmempia aikoja, jolloin työtä riitti useammalle ja jolloin myös eri kansojen koettiin olevan paremmassa sovussa keskenään. Myös matkustaminen oli helpompaa entisen Jugoslavian aikaan. Tässä saatetaan myös kaivata joitain tiettyjä yksityiskohtia, kuten esimerkiksi jugoslavialaisia tuotteita. Kosketusta menneeseen voidaan yrittää hakea automatkoilla, jotka ajetaan vanhoilla jugoslavialaisilla autoilla. Suhtautuminen nostalgiaan vaihtelee eri ikäpolvissa. Kiinnostus Jugoslavian aikoihin on jokseenkin laajaa myös nuorempien parissa. Nuorten keskuudessa saatetaan kokea voimakasta juurettomuutta Jugoslavian jälkeisessä ajassa. Jugoslavian aikoja on kaivattu eniten Serbiassa ja Bosnia ja Hertsegovinassa. Vähiten menneitä aikoja on kaivattu Sloveniassa, Kroatiassa ja Kosovossa.

Slovenia kokee kuuluvansa enemmän Keski-Eurooppaan, kuin Balkaniin. Sloveniassakin kuitenkin lähes puolet väestöstä on nähnyt Jugoslavian hajoamisen haitallisena asiana. Kroatiassa Jugoslavianostalgiaa koetaan korostetusti enemmän vasemmistolaisempien parissa, jotka ovat nähneet myös Josip Broz Titon myönteisessä valossa. Kroatian oikeisto on enemmän keskittynyt poistamaan Titon ajan muistoja katukuvasta. Titon ja Jugoslavian federaatiomallin kannattajat näkevät Jugoslavian kannattamisen vastineena Kroatian nationalistisemmille suuntauksille. Serbiassa puolestaan Jugoslavianostalgiaan on liittynyt enemmän nationalistisempia aspekteja, serbialaisuuden korostamista. Silloisen presidentin Slobodan Miloševićin syytettiin tavoittelevan Suur-Serbiaa. Kansainvälisessä politiikassa joidenkin vaikuttajien mielestä Serbian asennoituminen esimerkiksi Venäjän pakoteasiassa ja Venäjän ja lännen välissä on ajoittain heijastanut Jugoslavian tapaista itsenäistä ulkopolitiikkaa. Serbia on paikoin myös pyrkinyt lähentämään taloudellisia suhteita muun muassa Bosnia & Hertsegovinaan. Venäjän ja Serbian lähentyneet välit asettavat puolueettomuuspolitiikan tosin kyseenalaiseksi Serbian osalta.

Kosovo oli ollut Jugoslavian köyhin ja kehittymättömin osa 1980-luvulle mentäessä, jolloin alueella oli ensimmäiset vakavat levottomuudet. Kosovossa Jugoslavianostalgiaa ei siis erityisemmin koeta. Serbian tiukka asennoituminen Kosovon aseman tunnustamisessa ja toisaalta Serbian ja Kroatian voimakkaat erimielisyydet Jugoslavian hajoamissodista ja toisesta maailmansodasta sekä yleinen nationalismi osoittavat omalta osaltaan, että Jugoslavianostalgia tuskin johtaa yrityksiin palauttaa mennyttä.

Katso myös
----------

* Ostalgia
* Neuvostonostalgia

Lähteet
-------

1. ↑  Prodhan, Georgina & Illic, Igor: Croatia's Atlantic sees limits to growth in Yugo-nostalgia *The Reuters*.  28.12.2016. Viitattu 10.4.2023.
2. ↑  Subasic, Katarina: 'Yugonostalgia' drives iconic Yugo car tours *The Jakarta Post*.  18.6.2018. Viitattu 10.4.2023.
3. ↑  Watson, Nicholas: ‘Remembering Yugoslavia’: Further Than Thought *Balkan Insight*.  10.10.2022. Viitattu 10.4.2023.
4. ↑  Mutic, Anja: ‘I’m from a country that no longer exists’ *BBC (Travel)*.  26.4.2018. Viitattu 10.4.2023.
5. ↑  Nuttall, Clare: YUGOSLAVIA 30 YEARS ON: ‘Yugo-nostalgia’ fading but not gone *BNE - Intellinews*.  28.6.2021. Viitattu 10.4.2023.
6. ↑  Knezevic, Gordana: Yugo-Nostalgia Prevails In Serbia, Bosnia *Radio Free Europe Liberty*.  26.5.2017. Viitattu 10.4.2023.
7. ↑  Bateman, Jessica: ‘Everyone loved each other’: the rise of Yugonostalgia *The Guardian*.  25.8.2022. Viitattu 10.4.2023.
8. ↑  Best of Central Europe – Imperial Legacy *slovenia-tours.com*. Viitattu 10.4.2023.
9. ↑  SICRIS: Challenges in achieving adequate vitamin D status in the adult population *sicris.si*. Viitattu 10.4.2023.
10. ↑  Manon F.: What Is Yugonostalgia And What Does It Say About Slovenia? *Slovenia Tour*. Viitattu 10.4.2023.
11. ↑  Tito and Yugonostalgia: Name Change Reveals Political Fault Lines in Croatia *Global Politics*.  1.1.2018. Viitattu 10.4.2023.
12. ↑  Collard, Rebecca: When we were Yugoslavs: The rise of Yugonostalgia *theworld.org*.  2.6.2015. Viitattu 10.4.2023.
13. ↑  Petrovic, Tanja: *Mirroring Europe: Ideas of Europe and Europeanization in Balkan Societies*, s. 149. Brill Academic Pub; Illustrated edition, 2014. ISBN 9789004275072. Teoksen verkkoversio.
14. ↑  Black, Ian: Milosevic tried to build Greater Serbia, trial told *The Guardian*.  2.10.2002. Viitattu 10.4.2023.
15. ↑  Karnitschnig, Matthew: Serbia’s plan to bring back (best of) Yugoslavia *Politico*.  6.4.2017. Viitattu 10.4.2023.
16. ↑  Bugajski, Janusz: Serbia’s self-defeating neo-Yugoslavism *New Eastern Europe*.  19.8.2020. Viitattu 10.4.2023.
17. ↑  Morina, Engjulleshe: Bound to Russia: Serbia’s disruptive neutrality *European Council on Foreign Relations*.  14.3.2022. Viitattu 10.4.2023.
18. ↑  Pond, Elizabeth: Why turbulent Kosovo has marble sidewalks but troubled industries *The Christian Science Monitor*.  15.12.1981. Viitattu 10.4.2023.
19. ↑  Polls Tracking Perceptions of Yugoslavia and Its Disintegration *Remembering Yugoslavia*. Viitattu 10.4.2023.
20. ↑  Diplomatic Spat Erupts Between Balkan Rivals Serbia, Croatia *Voa News*.  17.7.2022. Viitattu 10.4.2023.